Komité

En komité er et utvalg av personer som har fått i oppgave å forberede eller granske en sak, en type saker, eller utrede et bestemt spørsmål på vegne av organet som har oppnevnt den. I dagligspråket brukes det om en fast oppnevnt gruppe personer som har fått i oppdrag å undersøke eller forberede noe. Komiteer kan være tidsavgrenset eller faste. Eller komitéen kan være fast, men mens medlemmene byttes ut ved faste tidspunkt, slik som stortingskomitéer. Å opprette en komitéer omtales som å oppnevne eller sette ned en komité.

Lovgivende forsamlinger nedsetter ofte komitéer for å utrede, forberede eller avgjøre saker innenfor et avgrenset fagområde. Det finnes også historiske eksempler på at komitéer har hatt langt mer makt enn navnet skulle tilsi. For eksempel var  Comité de salut public den reelle regjeringen i Frankrike fra 1793 til 1794 under den franske revolusjonen. 

 Etymologi  
Ordet komité kommer fra  fransk comité / engelsk committee. Det stammer opprinnelig fra latin committere «føre sammen, betro et verv», som bygger på cum «med, sammen» samt mittere «sende».oppslagsord Komité i Caprona Norsk etymologisk ordbok: tematisk ordnet ISBN 9788248910541

Se også
 Nemnd
 Stortingskomité
 Den Norske Nobelkomité
 Karolinska Institutets Nobelkommitté
 Den internasjonale olympiske komité
 Det kinesiske kommunistpartis politbyrås stående komité
 De nasjonale forskningsetiske komiteene
 Norsk Elektroteknisk Komite
 Kommisjon

 Referanser 

Kategori:Myndigheter
Kategori:Organisasjonsformer